runetrust/blame-folketinget-dk huggingface dataset:
Søren Krarup (DF), 2005-03-10:
Jeg er klar over, at hr. Morten Bødskov måske vil være uenig med mig i det, men der vil jeg dog alligevel gøre opmærksom på, at der faktisk var adskillige socialdemokrater, jeg nævner f.eks. statsministrene Hans Hedtoft og H.C. Hansen, hvis syn på familie og på ægteskab var ganske modsat.
Per Stig Møller (KF), 2000-03-14:
Det er altså vores konklusion, at statsministeren har handlet forkert og tilsluttet sig nogle forkerte sanktioner, og med det forslag til vedtagelse, som vi nu har fremsat for Folketinget, siger Folketinget også som Nævnet, at statsministeren helt klart burde have rådført sig med Nævnet forud for beslutningen og derfor handlede forkert i forhold til Folketinget, og det er væsentligt at få fastslået i dag.
Martin Henriksen (DF), 2010-10-29:
Jeg synes også, der kan være nogle problemer forbundet med, at man afskaffer tillægsansøgningsskemaet, det danske tillæg til ansøgningsskemaet til Schengenskemaet, for deri giver man tilladelse til, at myndighederne kan søge forskellige oplysninger, fortrolige oplysninger, og som vi ser det i Dansk Folkeparti, kan afskaffelsen af det skema jo godt afskære myndighederne fra at få fingre i nogle oplysninger om udlændinge, som kan være relevante for behandlingen af en visumansøgning.
Leif Lahn Jensen (S), 2009-02-25:
Hvis vi skal sammenligne os med alle de lande omkring os, som vi meget gerne vil sammenligne os med, kan vi se, at de fleste lande jo har skudt fra 0,5 til 2,3 pct. af bruttonationalproduktet i en vækstpakke, altså flere milliarder.
Frank Aaen (EL), 2008-01-15:
Som jeg også prøvede at nævne i de korte bemærkninger, er det jo derfor, at det er en fuldstændig skændsel, at regeringen gennem EU har været med til at påtvinge verdens fattigste lande nogle yderligere åbninger af deres markeder, så vores industri og vores landbrug kan udkonkurrere deres industri og deres landbrug og på den måde køre dem ud i endnu større gældsætning og fattigdom.
Ellen Trane Nørby (V), 2010-04-20:
Derfor vil jeg blot høre den radikale ordfører, om det ikke er korrekt, at hvis vi taler om familier, hvor der er misbrugsproblemer eller der er et meget stort alkoholforbrug, eller familier, hvor der er stor gæld, er det sådan set ligegyldigt, om den check, man sender, har den ene eller den anden størrelse, for så er det nogle helt andre grundlæggende problemer, man er nødt til at gå ind og løse, før man begynder at tale om, om en større check løser problemet?
Kenneth Kristensen Berth (DF), 2015-10-20:
Derfor må jeg spørge udenrigsministeren: Kan udenrigsministeren ikke forstå, at befolkningen har en interesse i ikke at delegere en beføjelse, som befolkningen jo har i grundlovens § 20 til at være medbestemmende i, om der skal afgives suverænitet eller ej, til et simpelt flertal i Folketinget?
Finn Sørensen (EL), 2011-11-25:
For langt de flestes vedkommende i den gruppe mennesker, vi taler om her, er det sådan, at de ikke har andre muligheder, fordi der ikke er et arbejdsmarked, der står til rådighed for dem, og fordi de heller ikke har økonomi til at starte deres egen lille virksomhed, fordi de ikke kan gå ned i banken og låne nogle penge til at få startet den her virksomhed op for.
Lea Wermelin (S), 2025-02-21:
Den teknologiske udvikling har også betydet, at det i dag er meget mere sikkert at gennemføre en abort længere henne i graviditeten, end det var i 1973, og derfor er der i dag heller ingen sundhedsmæssig begrundelse for, at grænsen skal ligge på lige præcis 12 uger.
Nicolai Wammen (S), 2020-04-29:
Altså, vi står i en situation, som vi ikke har set lignende siden anden verdenskrig, og jeg synes jo, at noget af det fineste, vi har oplevet i forhold til Folketingets arbejde, er, at partierne fra venstre til højre – alle Folketingets partier – har været med til at gå ind og stå sammen om at få os bedst muligt igennem det her.
Karsten Lauritzen (V), 2013-02-07:
Det, jeg har sagt, er, at vi skal passe på med, hvem der får de muligheder, og det her lovforslag åbner en ladeport for, at mennesker, som domstole og et bredt flertal i Folketinget har besluttet har begået så alvorlige forbrydelser, at de skal sidde i fængsel i lang tid, bliver underlagt nogle lempelige kriterier, som domstolene ikke har ønsket, som ofrene ikke har ønsket, og som et flertal i Folketinget ikke har ønsket.
Henrik Dam Kristensen (S), 2001-04-03:
Jeg tror faktisk, at der er mange kommunalbestyrelsesmedlemmer, som vil være glade for i realiteten at starte med at være med til præcist at melde mål ud og til den proces, som jeg har beskrevet her, og så mindst en gang om året få en årlig redegørelse for, hvordan tilstandene så er på plejecentrene i vores kommune, en kombination af den professionelle, lægelige indgangsvinkel, en kombination af det uvildige tilsyn, som er meget tæt knyttet sammen og har klare kommentarer fra ældrerådene, fra pårørende osv.
Trine Pertou Mach (EL), 2025-01-21:
Det, der er konflikten, er en årtier lang konflikt, som skyldes den israelske besættelse af de palæstinensiske områder, og at palæstinenserne aldrig har fået den retfærdighed, de skal have, med egen selvbestemmelse og egen suveræne stat side om side med Israel.
Peter Hummelgaard Thomsen (S), 2016-01-19:
Det var jo i virkeligheden det, som den konservative ordfører allerede havde brugt sin energi på, nemlig at fortælle, at det primært var folk, der boede i Rødovre, Hvidovre osv., som det her tilfaldt, og så måtte jeg jo bare lige minde om, at toptre på den liste over kommuner, hvor man vil opleve de største gevinster ved fastfrysning af grundskylden, altså er kommuner nord for København, og hvor den konservative ordførers parti jo generelt, i hvert fald historisk, har stået stærkt.
Nicolai Wammen (S), 2003-04-02:
Det, der er lidt fortvivlende, når man hører ministerens argumentation, er, at man fortæller om alle de gode tiltag, man synes, man har iværksat, men samtidig totalt og aldeles uge efter uge vender det døve øre til de mennesker, der skal udføre løfterne, skal give den pleje og omsorg, skal undervise børnene i vore skoler, skal passe dem i daginstitutionerne, skal have nogle sygehuse, der fungerer.
Lars Barfoed (KF), 2004-04-22:
Der er så også fremkommet det synspunkt, at der kunne være behov for en justering i Industrialiseringsfonden for Udviklingslande, således at udviklingslande, der ændrer sig til vækstområder, i en længere periode end hidtil kunne defineres som udviklingslande, således at denne fond får mulighed for i en længere periode at bistå med investeringer.
Søren Krarup (DF), 2009-02-19:
Jamen jeg har godt forstået, at hensigten med B 56 er, som det hedder, at man vil undersøge konsekvenserne af en ændring af reglerne om dobbelt statsborgerskab, men jeg svarede jo også, at vi har gennemtænkt spørgsmålet, og at vi ved, hvad konsekvenserne vil blive.
Line Barfod (EL), 2003-01-23:
I forhold til tortur siger vi jo også, at uanset hvor det er foregået, skal det straffes, og vi mener, at omskæring af piger og den modbydelige lemlæstelse, der foregår, bør behandles på linje med tortur, og at man derfor skal være forpligtet til at straffe det, uanset hvor det er foregået.
Svend Aage Jensby (V), 2003-03-26:
Må jeg starte med at besvare hr. Albrechtsens spørgsmål ved at sige følgende: Jeg bliver helt bekymret, når jeg nu ligesom hører, at hr. Albrechtsen har omsorg for mig. Jeg føler mig i udmærket selskab med Dansk Folkeparti, og jeg føler ikke, at Dansk Folkeparti opfordrer til nogen konfrontation.
Aage Frandsen (SF), 2000-12-01:
Det afgørende er, at i det omfang, der er en gevinst, bliver det fællesskabet, der får den, og det afgørende er også, at vi i forbindelse med, at auktionsbetingelserne udmeldes, også her tænker på, at der er en række ting, som skal opfyldes.
Lea Wermelin (S), 2017-02-08:
Vil ministeren oplyse, om årsagen til, at ministeren gentagne gange ikke har villet svare på de tal, som fremgår af det tidligere fremsendte korte 3-siders økonominotat fra Frederiksberg Kommune, som beskriver, hvordan plejehjemmet Lotte, hvor ministeren var chef, før hun blev valgt til Folketinget for Liberal Alliance, havde 20 pct. højere driftsbudget end de andre plejehjem i kommunen og 50 pct. højere forplejningsbudget, og som også var vedlagt tre forskellige mundtlige § 20-spørgsmål til ministeren den 25. januar 2017, simpelt hen er, at ministeren tilhører det parti i Folketinget, som vil skære allermest i den offentlige sektor?
Sofie Carsten Nielsen (RV), 2017-11-23:
Jeg rejste mig lige fra stolen dernede og så annoncen fra Dansk Flygtningehjælp, som de lige har lagt op på frivilligjob.dk, hvor de søger mennesker, familier, særlig mænd lige nu, som kan indgå en relation med flygtninge og lære dem noget om alle de muligheder, vi har i Danmark, som ikke handler om arbejdsmarkedet, men alt det andet.
Pernille Rosenkrantz-Theil (S), 2020-06-16:
Ministeriet er ikke bekendt med forskning om danske forhold, der direkte sammenholder den langsigtede udvikling hos børn, der hjemmepasses, med børn, der går i dagtilbud, og det skyldes nok det særlige forhold, at langt hovedparten af alle børn i Danmark igennem mange år har gået i dagpleje, vuggestue og børnehave.
Ole Birk Olesen (LA), 2017-11-29:
Så er det da selvfølgelig rigtig, rigtig sjovt for hr. Rasmus Prehn at stå her og afkræve mig svar nu og ligesom antyde, at fordi jeg ikke kan svare her og nu på en helt ny problemstilling, er det, fordi jeg ikke har samme villighed som hr. Rasmus Prehn til at gøre noget ved problemet.
Karina Lorentzen Dehnhardt (SF), 2011-04-15:
Jeg skal starte med at gøre opmærksom på, at jeg er sendt i byen med en ordførertale, da vores ordfører ikke kan være her i dag, og jeg skal læse følgende op: SF ønsker at styrke dansk søfart, og vi ønsker de bedste muligheder for, at de mennesker, der vælger en karriere i søfarten, også får det.
Jens Peter Vernersen (S), 2004-11-24:
Skatteministeren nævner, hvad der har været af ekstra kommunale omkostninger under Nyrupregeringen, og det hænger jo sammen med, at man etablerede i hundredtusindvis af nye pladser i daginstitutioner, fordi folk kom i arbejde, og at vi sænkede statsskatten, sådan at skattetrykket blev holdt intakt.
Elsebeth Gerner Nielsen (RV), 2003-03-27:
Hr. Lars Barfoed har lige deltaget i behandlingen af lovforslag nr. L 191, og i den forbindelse kunne jeg godt tænke mig at vide: Hvad er årsagen til, at hr. Lars Barfoed mener, at L 191 rent faktisk løser de samspilsproblemer, vi har haft, og den manglende incitamentsstruktur, der har været årsagen til, at mennesker på den ene eller anden form for offentlig ydelse ikke søger arbejde?
Anni Svanholt (SF), 2000-03-17:
Men regelsættet eksisterer med støjkrav, afstandskrav osv., og når reglerne bliver forvaltet i en demokratisk proces, er der mulighed for at tage de hensyn, der skal tages. Det kan heller ikke være forbigået fru Aase D. Madsens opmærksomhed, at der faktisk også er kommunalbestyrelser, som vælger ikke at gennemføre en lokalplanlægning, men lytter og siger, at det og det kan vi ikke placere dér.
Morten Bødskov (S), 2008-04-16:
Det er et forslag, som er ansvarligt, som bruger de penge, vi har, på det, som de skal bruges til, nemlig til at investere i den grundlæggende velfærd, og som også kommer med et forslag, som jeg tror blev karakteriseret som et modigt forslag, da vi sidst havde debatten, til, hvordan man kan holde dansk økonomi på rette spor.
Eva Flyvholm (EL), 2018-10-11:
Det her kommer til at ramme så ekstremt mange mennesker, og som Pelle Dragsted havde fat i før: Er det virkelig sådan, at Dansk Folkeparti synes, at hvis man er lejer og bor i et boligområde, må man bare finde sig i, at man kan blive smidt ud af sin bolig, at den kan blive revet ned?
Claus Kvist Hansen (DF), 2018-12-12:
Men grunden til, at jeg spørger udenrigsministeren, er jo, at det er en organisation, som er funderet i Saudi-Arabien, og så knytter jeg den selvfølgelig sammen med det generelle blik, vi har på Saudi-Arabien i øjeblikket, og i øvrigt det blik, vi inden for de sidste mange år har haft, på, hvad det egentlig er for nogle pengestrømme, der går fra Danmark til forskellige steder i udlandet. Hvis jeg må erindre om den aftale, der blev lavet om terrorfinansiering og hvidvask for ganske, ganske få måneder siden, er det jo også tydeligt, at man der sætter fokus på, at der er negative kræfter fra ekstremistiske miljøer, som udfordrer sikkerheden og sammenhængskraften i det danske samfund, og det er i den forbindelse afgørende, at de retshåndhævende myndigheder er i stand til at bekæmpe terrorfinansiering effektivt.
Per Clausen (EL), 2009-05-11:
For der er ikke CO2-reduktioner i et omfang, som modsvarer den forpligtelse, som det er rigtigt at man har indgået internationalt, og hvor man så oven i købet siger, at hvis der nu kommer et godt resultat på klimakonferencen - og det går jeg da ud fra stadig er regeringens målsætning - skal det være endnu mere.
Sophie Løhde (V), 2010-02-09:
Nu har jeg siddet og kigget bare på det seneste skatteudspil fra Socialdemokraterne og Socialistisk Folkeparti, hvor en af finansieringskilderne jo er den her forhøjelse af cigaretpriserne, som ifølge oppositionens egne beregninger, meget højt sat, vil indbringe 900 mio. kr.
Peter Hansen-Nord (V), 2000-04-25:
Jeg vil gerne forblive lidt i EU-problematikken, hvor regeringen jo har påtaget sig en byrde på 21 pct., og hvor det samlede EU jo har lovet en samlet reduktion på 8 pct. Jeg vil gerne høre Socialdemokratiets ordfører, da man yderligere understreger, at for at regeringens påtagede byrdefordeling med de 21 pct. skal kunne bringes i anvendelse, så skal der yderligere fælles og koordinerede politikker og virkemidler til: Hvad er det præcis for nogle yderligere koordinerede politikker og virkemidler og andet, der skal bringes i anvendelse, og hvornår ser vi nogle konkrete initiativer til det?
Helle Thorning-Schmidt (S), 2015-03-24:
Jeg synes også, det er virkelig vigtigt, at vores børn er omgivet af de voksne, der skal til, for at de har en god barndom, og at de trives og kan blive trøstet, og at de i det hele taget kan videreudvikle sig, sådan at de er klar til at gå i skole.
Søren Pind (V), 2014-03-25:
Mener fru Camilla Hersom fortsat, som der står i det brev, at Udenrigsministeriet bør oversætte det pågældende dokument, eller har fru Camilla Hersom ændret holdning, efter brevet er blevet afsendt, som følge af, kan jeg forstå, et møde i et andet forum?
Susanne Zimmer (FG), 2022-04-21:
Altså, mener ordføreren ikke, at de er for høje, og er det ikke det, der kan gøre, at vi risikerer at få endnu flere udenlandske investorer, som gør, at vi mister styringen over vores danske land, hvor det pludselig er på udenlandske hænder, hvilket Enhedslistens ordfører også var inde på?
Lene Espersen (KF), 2003-05-05:
Ankenævnet har oplyst mig om, at antallet af sager ved samrådene om tilladelse til abort, hvor forældrene har nægtet at samtykke, vurderes at være forsvindende lille. Det fremgår således af ankenævnets årsberetning for 2001, at ankenævnet i 2001 ikke behandlede én eneste sag om tilladelse til abort, hvor forældrene havde nægtet at give deres samtykke.
Morten Bødskov (S), 2004-04-15:
Så Socialdemokratiet kan støtte lovforslaget, som det ligger, men vil dog gerne benytte lejligheden til at understrege, at vi bør overveje at forfølge intentionerne, som også er i Retsplejerådets betænkning, om en egentlig småsagsproces, og eventuelt gå så langt, så vi får en egentlig småsagsdomstol.
Søren Egge Rasmussen (EL), 2024-05-02:
Min tilgang til det her emne er bl.a., at jeg, 5 år før jeg kom i Folketinget, var formand for Havvind Århus Bugt og arbejdede med et kystnært projekt med 20 møller, funderet i et folkeligt initiativ og lokale andelsejede energiselskaber.
Martin Henriksen (DF), 2016-05-12:
Men jeg kunne godt tænke mig at høre: Hvis nogle af de spørgsmål, som Socialdemokraterne har, kunne blive afklaret i forbindelse med udvalgsbehandlingen, vil Socialdemokraterne så – hvis man mener, man ellers kan se sig selv i de svar, der måtte komme – være indstillet på at bakke op omkring beslutningsforslaget?
Karsten Hønge (SF), 2018-11-16:
Det var alene udtryk for armlægning i en regering, hvor SF var i regering med et Radikale Venstre, der som sædvanlig så det som en særskilt fornøjelse at skære ned på de folk, der har mindst, og et historisk højreorienteret Socialdemokrati, der gik med til det.
Lars Kramer Mikkelsen (S), 2001-03-22:
Enhedslisten ønsker jo med det her beslutningsforslag at forbedre retssikkerheden for asylansøgere ved at indføre en ordning, der giver asylansøgere juridisk bistand i form af en beskikket advokat under såvel Udlændingestyrelsens behandling som Flygtningenævnets.
Svend Auken (S), 2000-03-02:
Det vil jeg ikke sige noget om nu, men jeg vil gerne arbejde videre med det under udvalgsarbejdet, og jeg håber altså, at resultatet vil blive, at vi i det store og hele kan fastholde en bred enighed på området om nogle snævre rammer for lokale beslutninger, der gør, at man kan lave en mere retfærdig byrdefordeling.
Ove Fich (S), 1997-10-21:
Det mener vi rent faktisk også, vi har gjort. Så jeg står tilbage med en fornemmelse af, at selv om SF ikke på forhånd definerede, hvad vi skulle opnå i Amsterdam, så er de krav, SF opstillede bagefter, rent faktisk indeholdt i Amsterdamtraktaten, og jeg vil gerne bede hr. Holger K. Nielsen definere præcis, hvor hr. Holger K. Nielsen mener at de ikke er blevet opfyldt.
Sophie Hæstorp Andersen (S), 2010-02-10:
Det kan slet ikke blive ved, når nu man har gjort alle de her ting så meget på trods, at man står over for markante fyringer, ser sine kollegaer forsvinde ud af job, fordi man har knoklet så hårdt for at leve op til alle de ønsker og forventninger, som regeringen og Folketinget er kommet med uden at levere de nødvendige ressourcer.
Henrik Dahl (LA), 2022-03-15:
Inden krigen startede, boede der omkring 13.000 ukrainere i Danmark, og de var kendetegnet ved at have en høj deltagelse på arbejdsmarkedet og ved at falde godt til rundtomkring i Danmark, hvor de har fundet beskæftigelse, og det er et adfærdsmønster, som lovforslag L 145 understøtter.
Margrethe Vestager (RV), 2010-04-14:
Jeg synes egentlig, det ville have været mere konsistent, og at der havde været mere linje i regeringens både klimapolitik og udenrigspolitik, hvis den vurdering havde været gennemgående – ikke kun når statsministeren er i Kina, men også i vurderingen af den kinesiske position i forbindelse med topmødet.
Elisabeth Geday (RV), 2007-02-20:
Derfor sagde jeg, at på den ene side kom jeg ind i Folketingssalen med et klokkeklart indtryk af, at hvis man vedtager et nationalt mærke, vil det stride imod EU-retten, men på den anden side mener Socialdemokraterne at kunne sandsynliggøre, at det ikke strider imod EU-retten.
Tom Behnke (FRI), 2000-04-07:
Og det er klart, at hver gang der kommer et nyt beslutningsforslag på området, så får den et lille nyk mere, så er der et lille skub mere til debatten, og det er fint nok, det har vi bestemt ikke noget imod. vi finder, at forslaget her er positivt og godt, og vi vil støtte det, hvis det når frem til en andenbehandling. Vi har dog den opfattelse, at vi hellere ser, at man i stedet for, at man sætter embedslægerne til at udføre den her funktion, bruger de praktiserende læger til den funktion,
Pernille Rosenkrantz-Theil (S), 2023-04-28:
Det kan man altid godt diskutere om man skal eller ej, men det er bare for i hvert fald at have tilkendegivet heroppefra, at det er det, som opfattes som den sædvanlige praksis, i forbindelse med at man kigger på landsbyggefondsmidler.
Thyra Frank (LA), 2017-04-21:
Men jeg vil gerne sige, at når vi har en brugerundersøgelse fra 2015, som viser, at 70 pct. af de hjemmehjælpsmodtagere, der er bekendt med fritvalgsordningen, synes, det er meget vigtigt eller vigtigt, at der er frit valg af leverandør, så får man det ud af det, at mennesker, som er forskellige, kan mærke, at de stadig væk, også selv om de får brug for hjælp, har nogle forskellige valgmuligheder.
Kim Edberg Andersen (NB), 2023-05-17:
Som mand i et Ligestillingsudvalg bliver jeg nødt til at sige, at der bare er nogle ting, som mænd oplever og som drenge oplever i deres liv, hvor tal og statistikker viser tingene, men vi ved faktisk ikke sådan rigtig, om vi har alle farverne på paletten med, i forhold til hvad der er problemstillinger for mænd og for drenge i vores samfund.
Mai Mercado (KF), 2014-03-18:
Jamen det er jo bl.a., fordi de ser muligheder, hvor andre ser uløselige problemer og uoverkommelige forhindringer; det er, fordi de ser menneskets fulde potentiale frem for at se uarbejdsdygtige mennesker og manglende ressourcer; det er, fordi de tager et samfundsansvar på sig og skaber bæredygtig vækst, hvor andre måske kun tænker på profitten.
Jørgen Arbo-Bæhr (EL), 2006-05-03:
Derfor vil jeg godt spørge statsministeren, om statsministeren mener, at det er rimeligt, at vi i Danmark har børn, der bor sammen med deres forældre i værelser på 10 m2 uden mulighed for selv at lave mad og sammen med forældre, der tit er psykisk syge.
Poul Nyrup Rasmussen (S), 2000-05-25:
Men det er disse vrangforestillinger, der giver debatten om den fælles valuta sit bizarre præg, for hvordan kan man overhovedet diskutere med en modpart, der mener, at selvstændige nationalstater er fuldt suveræne i pengepolitikken, og at kapitalen er stationær?
Karsten Hønge (SF), 2021-12-09:
Så hvilken vægt lægger hr. Niels Flemming Hansen egentlig på det forslag til vedtagelse, som fru Annette Lind har henvist til, om, at Folketinget mener, at der skal være et bredt flertal bag, altså når det alligevel til sidst ikke er det, der betyder noget, når det virkelig kommer til stykket?
Johs. Poulsen (RV), 2006-12-12:
Der er hr. Steen Gade jo langt mere erfaren i folketingsarbejde, end jeg er, men jeg er da sikker på, at han godt ved, at der er lidt forskel på formelt set at være med omkring bordet, når den skal evalueres i den kreds, som så, kan man sige, også skal udtrykke, hvad det betyder efterfølgende, og så i en lidt mere uforpligtende sammenhæng at indgå i diskussionerne, for selvfølgelig er hele Folketinget med i diskussionerne.
Line Barfod (EL), 2004-03-25:
Man må vel sige, at omsorgsdage hænger tæt sammen med ferie, og ligesom man har valgt at sige, at ferie er et lovgivningsspørgsmål, er det vel naturligt at sige, at omsorgsdage er et lovgivningsspørgsmål på linje med barselorlov.
Jonas Dahl (SF), 2010-04-06:
I bemærkningerne til lovforslaget, fra dengang det blev vedtaget, påstod regeringen, at skattefriheden ville betyde en forbedring af den generelle velfærd, fordi private sundhedsforsikringer ville forbedre alles adgang til behandling, fordi de ville tage presset af det offentlige sundhedsvæsen og dermed generelt forkorte ventelisterne.
Frank Aaen (EL), 2015-01-16:
Det er bare derfor, jeg siger, at vi måske i fællesskab – for selvfølgelig bliver vi nødt til et eller andet sted at overholde EU's forskellige bestemmelser, men jeg synes i virkeligheden, at det er den vigtigste del af det her lovforslag – skal sikre, at vores beskyttelse mod, at folk snyder, og jeg vil godt bruge ordet snyder, for at betale den skat, de skal, i Danmark, bliver udvidet.
Kristian Jensen (V), 1999-12-02:
Problemstillingen er blevet behandlet både ved landsret og ved Højesteret, og de to retter har samstemmende fastslået, at det nuværende retsgrundlag tillader, at eksklusivaftaler eksisterer, og dermed er det accepteret, at personer afskediges, såfremt de ikke ønsker at være medlem af en krævet fagforening.
Marlene Harpsøe (DF), 2010-02-23:
Så jeg vil bare gerne høre ordføreren, om man er indstillet på at se nærmere på det beslutningsforslag, som Dansk Folkeparti nu genfremsætter med henblik på at stoppe import af hunde – eller af dyr generelt – som har fået fjernet ørerne eller halen, fordi ejeren synes, at det ser pænere ud uden enten hale eller ører.
Kristian Thulesen Dahl (DF), 2021-01-13:
Jamen så får vi noget ud af det alligevel, for så får jeg jo at vide her fire døgn, før restriktionerne udløber, kl. 13.00 onsdag, fordi vi har rejst det i spørgetiden, at der bliver møder i dag med partilederne om, hvorvidt restriktionerne skal fortsætte.